1.pielikums

Ministru kabineta

2012.gada 21.augusta

noteikumiem Nr.570

**Derīgo izrakteņu veidi**

1.Aleirīts –irdens, smalks drupiezis, kura sastāvā frakcijas 0,05–0,005 mm saturs ir 25–50 % robežās.

2.Dekoratīvais (apdares) dolomīts – dekoratīvs dolomīta paveids, kuru veido 80–100 % minerāls – dolomīts (CaMg(CO3)2), kurš satur ne mazāk par 17 % MgO, ir masīvs, mazplaisains, salturīgs un no kura iespējams iegūt apdares materiālu iekšējai un ārējai apdarei.

3.Dolomīts – nogulumiezis, kuru veido 80–100 % minerāls – dolomīts (CaMg(CO3)2), kas satur ne mazāk par 17 % MgO.

4.Dziednieciskās dūņas –organiskas izcelsmes nogulumiezis, kas sastāv no minerāldaļiņām (< 0,01 mm – 30–50 %) un organiskās vielas ( > 15 %), kas veidojas, anaerobos apstākļos sadaloties augu un mikroorganismu atliekām, un kam ir pierādīta balneoloģiska ietekme uz cilvēka organismu.

5.Ģipšakmens –nogulumiezis, kura sastāvā dominē ģipsis (CaSO4x2H2O).

6.Kaļķakmens – nogulumiezis, kas pārsvarā sastāv no organiskas vai neorganiskas izcelsmes kalcija (CaO saturs > 40 %).

7.Krāsu zeme – nogulumiezis ar paaugstinātu dzelzs savienojumu saturu, kas sastāv no irdeniem dzelzs hidroksīdu sakopojumiem.

8.Kūdra– organogēns nogulumiezis, kura sausne satur ne vairāk par 50 % minerālvielu un kas ir veidojies, paaugstināta mitruma un skābekļa nepietiekamības apstākļos sadaloties augu biomasai.

9.Kvarca smilts – smiltsieži, kuros kvarca (SiO2) saturs pārsniedz 90 %.

10.Laukakmeņi –ledāja pārvietotas iežu atlūzas, kuru diametrs ir > 63 mm.

11.Māls – plastisks zemjains nogulumiezis, kurā frakcijas 0,05–0,005 mm un frakcijas < 0,005 mm vai < 0,002 mm kopējais saturs ir lielāks par 50 % un kam samitrinātam piemīt plastiskas īpašības.

12.Mālsmilts – irdens drupiezis, kurā 70–90 % ir smilts (5–0,05 mm) un aleirīta (0,05–0,005 mm) frakcijas. Māla daļiņu (< 0,005 mm) saturs 3–10 %.

13. Pazemes ūdeņi – visi ūdeņi, kas atrodas zem zemes virsmas ar ūdeni piesātinātajā zonā un ir tiešā saskarē ar augsni vai nogulumiežiem.

14.Saldūdens kaļķiezis – nogulumiezis, kas pārsvarā sastāv no organiskas vai neorganiskas izcelsmes kalcija (CaO saturs > 40 %), ir irdens vai gabalains.

15.Sapropelis –organogēns nogulumiezis, kurā organisko vielu saturs ir 60–95 % un minerāldaļiņu < 0,25 mm piemaisījums ir vismaz 5 % un kas veidojies, stāvošos vai lēni caurtekošos ūdens baseinos sadaloties augu un mikroorganismu atliekām.

# 16. Smilts – irdens drupiezis, kas sastāv no atsevišķiem minerālu graudiem un iežu atlūzām.

17.Smilšakmens– nogulumiezis, kuru veido cementēta smalkgraudaina smilts.

18.Smilšmāls –drupiezis, kurā daļiņu < 0,005 mm saturs ir 10–30 %, daļiņu < 0,01 mm saturs – 20–50 %.

# 19. Smilts–grants – irdens drupiezis, kas sastāv no atsevišķiem minerālu graudiem un iežu atlūzām un kurā frakcijas ar diametru > 5 mm (vai 5,6 mm, ja izmanto šāda izmēra sietu) saturs ir lielāks par 15 %.

20.Šūnakmens – porains nogulumiezis, kas pārsvarā sastāv no organiskas vai neorganiskas izcelsmes kalcija (CaO saturs > 40 %) un ir cementēts.

Piezīme. Šajā pielikumā minētais derīgo izrakteņu raksturojums neaizstāj spēkā esošos standartus, kas nosaka prasības būvmateriālu izejvielām.

Vides aizsardzības un

reģionālās attīstības ministrs E.Sprūdžs